यदि आप इस तरह के इंसान हैं, जो खुद अपने फ्रेंड्स को बुलाए बिना, हर समय अपने फ्रेंड्स की ओर से बुलावा या फोन आने का इंतज़ार करते हैं, तो फिर आप सही नहीं कर रहे हैं। याद रखें कि आपके फ्रेंड्स को पता नहीं होगा कि आप कब उनके कॉल का इंतज़ार कर रहे हैं और वो आपकी इस शर्म को गलत तरह से ले सकते हैं, उन्हें लगेगा कि आपको उन से फ्रेंडशिप रखने में कोई दिलचस्पी नहीं है। यदि आप किसी से मिलना चाहते हैं, तो उसके आने तक का इंतज़ार ना करें, बल्कि खुद ही उसके पास चले जाएँ।  एक ऐसे पुराने फ्रेंड को कॉल करें जिससे आपने बहुत समय से बात नहीं की है और फिर उससे मिलने का समय निकालें। एक डिनर पार्टी दें या फिर बस छोटी सी गैदरिंग रखें, जिसमें अपने सारे फ्रेंड्स और साथ में काम करने वाले लोगों को और अपने आस-पड़ोस के लोगों को बुलाएं। किसी फ्रेंड को साथ में मूवी देखने के लिए बुलाएं, किसी कॉन्सर्ट में लेकर जाएँ, साथ में शॉपिंग पर लेकर जाएँ या फिर और कुछ जिसे आप दोनों करना चाहते हों, वही करें। यदि लोग अक्सर आपको मिलने के लिए बुलाया करते हैं, तो आपको उनके इस बुलावे को यूं ही छोड़ने के बजाय इसे स्वीकार करना चाहिए। ऐसा बिलकुल भी ना कहें कि आप उनके साथ सिर्फ इस लिए वक़्त नहीं बिताना चाह रहे हैं क्योंकि आपको शर्म आ रही है या फिर वहां पर आप को दूसरे लोगों से भी बात करना पड़ेगी; इस की जगह पर, ऐसा सोचें कि यदि आप उसके साथ, पार्टी में, या फिर ऐसे ही किसी छोटे-मोटे कार्यक्रम में जाएँगे, तो आपको ना जाने कितने ही अच्छे और नए लोग भी मिल जाएँगे। किसी भी बात के लिए हर एक बार ना बोलने के बाद में तीन बार हाँ बोलने की आदत डाल लें। इसका ये मतलब बिलकुल भी नहीं है कि आपको किसी ऐसी बात के लिए भी हाँ बोलना है जो आपको सही नहीं लग रही है, लेकिन अपने फ्रेंड्स के ज्यादा से ज्यादा बुलाबों को स्वीकार करने से, लोगो को यह नजर आ सकेगा कि आप उनसे फ्रेंडशिप करने में दिल से रूचि ले रहे हैं, और इस तरह से आपको ना जाने कितने और लोगों से मिलने का मौका भी मिल जाएगा। यदि आप हर एक बुलाबे को अस्वीकार कर देते हैं, तो आपके फ्रेंड्स को लगने लगेगा, कि आप उन्हें हल्के में ले रहे हैं, और आपको उनके साथ वक़्त बिताने में कोई दिलचस्पी ही नहीं है। यदि आप नए फ्रेंड्स बनाना चाहते हैं, तो फिर आपको आप जिन लोगों से दिन भर में मिलते हैं, उनके अलावा भी नए लोगों से मिलना-जुलना शुरू करना होगा। यदि आपकी कोई हॉबी या विशेष दिलचस्पी है, तो फिर अपने आसपास मौजूद एक ऐसे क्लब में शामिल हो जाएँ, जो इन्हीं तरह की रुचियों के लिए बना है।  अपने आसपास मौजूद किसी स्पोर्ट्स लीग, बुक क्लब, हाईकिंग ग्रुप या फिर साइकिलिंग टीम से जुड़ने के बारे में सोचें। यदि आप की ऐसी कोई हॉबी ही नहीं है, तो फिर एक नई हॉबी की तलाश कर लें। लेकिन एक ऐसी हॉबी को ही चुनें, जिसे आप लोगों के साथ ग्रुप में रहकर कर पाएँ। अपने फ्रेंड्स के फ्रेंड्स से मिलना भी नए लोगों से मिलने का ही एक तरीका है। आप जिस भी नए इंसान से मिलें, उसे अपने इस सामाजिक दायरे की एक शुरुआती कड़ी समझने की कोशिश करें।  एक पार्टी दें और अपने सारे फ्रेंड्स को उनके सारे मेहमानों को अपने साथ लाने का कहें। इसके एक फायदे हैं, जैसे कि आप एक बात तो जानते होंगे कि इन मेहमानों में कम से कम कुछ लोग तो ऐसे हैं जिन्हें आप जानते हैं, जैसे कि आप दोनों के बीच में पहले से ही म्यूच्यूअल फ्रेंड्स हैं। यदि आपका कोई एक फ्रेंड आप को किसी पार्टी में या फिर किसी गैदरिंग में बुलाते हैं, जहाँ पर आप शायद ही किसी को जानते हैं, तो भी उसके इस आमंत्रण को स्वीकार करें। हाँ यह आपको जरा सा विचलित जरुर करेगा, लेकिन इस तरह से आप को ना जाने कितने ही अच्छे लोगों से मिलने का अवसर मिल जाएगा। अपनी "कामकाजी दुनिया" को अपनी "सोशल लाइफ," या "पारिवारिक दुनिया," से अलग ना समझें। जबकि ये सारे ही आप की दुनिया के अलग-अलग क्षेत्र हैं, लेकिन फिर भी यदि आप एक मिलनसार व्यक्ति की तरह जीना चाहते हैं, तो फिर बस अपनी जिंदगी को एक सामाजिक इंसान की तरह से बिताएँ। या दूसरे शब्दों में कहें तो अपने इस सामाजिक व्यवहार को सिर्फ वीकेंड्स की पार्टी के लिए बचा कर ना रखें, बल्कि हर समय एक सामाजिक और मिलनसार इंसान की तरह बिताएँ।  मिलनसार बनने के हर एक अवसर की तलाश करें। यह बेहद आसान काम है, इसे करने के लिए यदि किसी चीज़ की जरूरत है तो बस आपकी लगन की, आपको हर एक ऐसे अवसर को देखना है जहाँ पर आप किसी भी नए इंसान से मिल सकते हैं। यदि आप अपने साथ में काम करने वाले लोगों को अच्छी तरह से नहीं जानते, तो फिर उनसे मिलना जुलना शुरू कर दें। अपने परिवार के लोगों के साथ में कुछ सामाजिक कार्यक्रमों में जाएँ। हालाँकि आपको ऐसा करने में कुछ भी मजेदार नहीं लग रहा होगा, लेकिन आप भी यह देख कर अचरज में पड़ जाएँगे कि आप जहाँ भी जाते हैं, वहीं पर नए फ्रेंड्स बना सकते हैं, बस कोई चीज़ जरूरी है, तो वो है आपका उचित रवैया। यह कोई मायने नहीं रखता कि आपको अभी कितना कुछ करना बाकी है, लेकिन यदि आप सामाजिक इंसान बनना चाहते हैं, तो आपको अपने आसपास मौजूद लोगों के साथ हफ्ते में कम से कम एक या दो बार मिलने का लक्ष्य जरुर रखें। हालाँकि हर कोई कुछ समय अकेले में बिताना चाहता है या फिर हो सकता है कि उसका पूरा एक हफ्ता, या हो सकता है कि पूरा महिना, बहुत तनाव में गुजरा हो, लेकिन फिर भी यदि आप सोचते हैं कि लोगों से मिले-जुले बिना भी आप अपनी जिंदगी में आगे बढ़ सकते हैं, तो ऐसा बिलकुल भी नहीं है  कोई भी इंसान, बस कुछ ही परिस्थितियों में, लोगों से मिले बिना रह ही नहीं सकता। खुद को बताएँ, कि यह कोई मायने नहीं रखता कि आप कितने ज्यादा थके हुए हैं या फिर खुद को कितना ही असामाजिक क्यों ना समझ रहे हों, लेकिन खुद को इस तरह लोगों से दूर करने का यह कोई सही कारण नहीं है।
Offer invitations. Accept more invitations too. Join a club or group with like-minded individuals. Meet mutual friends. Don't compartmentalize your life. Make your social life a priority.